CELEX: 62022TN0252
Language: ro
Date: 2022-05-09 00:00:00
Title: Cauza T-252/22: Acțiune introdusă la 9 mai 2022 – Timchenko/Consiliul

27.6.2022   
            
            
               RO
            
            
               Jurnalul Oficial al Uniunii Europene
            
            
               C 244/45
            
         
      Acțiune introdusă la 9 mai 2022 – Timchenko/Consiliul
      (Cauza T-252/22)
      (2022/C 244/61)
      Limba de procedură: franceza
      
         Părțile
      
      
         Reclamant: Gennady Nikolayevich Timchenko (Geneva, Elveția) (reprezentanți: T. Bontinck, A. Guillerme, L. Burguin, S. Bonifassi și E. Fedorova, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2022/337/PESC (1) a Consiliului din 28 februarie 2022 în măsura în care numele reclamantului este înscris la nr. 694 din anexa la această decizie;
               
            
                  —
               
               
                  anularea Regulamentului de punere în executare (UE) 2022/336 (2) din 28 februarie 2022 în măsura în care numele reclamantului este înscris la nr. 694 din anexa la acest regulament;
               
            
                  —
               
               
                  obligarea Consiliului la plata sumei de 1 000 000 de euro cu titlu provizoriu reprezentând prejudiciul moral suferit de reclamant,
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă cinci motive.
      
                  1.
               
               
                  Primul motiv întemeiat pe încălcarea dreptului la o protecție jurisdicțională efectivă și a obligaţiei de motivare.
               
            
                  2.
               
               
                  Al doilea motiv întemeiat pe încălcarea principiului proporționalității și a drepturilor fundamentale.
               
            
                  3.
               
               
                  Al treilea motiv întemeiat o eroare vădită de apreciere, în special în ceea ce priveşte critica vizând relația dintre reclamant și președintele Putin, pe calitatea de acționar a reclamantului în cadrul Volga Group și pe calitatea sa de acționar la Bank Rossiya.
               
            
                  4.
               
               
                  Al patrulea motiv întemeiat pe încălcarea principiului egalității de tratament.
               
            
                  5.
               
               
                  Al cincilea motiv întemeiat pe încălcarea tratatelor, în special a principiului liberei circulații a cetățenilor Uniunii Europene și a normelor referitoare la temeiul juridic aplicabil.
               
            
         (1)  Decizia (PESC) 2022/337 a Consiliului din 28 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 59, p. 1).
      
         (2)  Regulamentul de punere în aplicare (UE) 2022/336 al Consiliului din 28 februarie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 58, p. 1).